**СТАНОВИЩЕ**

**за осъществен контрол**

по чл. 232 от ЗОП

[x]  за съответствие с изискванията на ЗОП на проектите на документи по чл. 232, ал. 3, т. 1 ЗОП (І етап)

[ ]  за съответствие с изискванията на ЗОП на документите по чл. 232, ал. 3, т. 2 ЗОП (ІІ етап)

**РАЗДЕЛ І**

**Процедура**

|  |  |
| --- | --- |
| Към КСИ № | КСИ-90/2020 г. |
| ИН на регистрационната форма от ССИ: | 20200407-00979-0004 |
| Възложител: | **Комплексен онкологичен център - Шумен ЕООД** |
| Вид на възложителя: | [x]  публичен (чл. 5, ал. 2, т. 1-17 и ал. 3 ЗОП) [ ]  секторен (чл. 5, ал. 4,т. 1-3 ЗОП)  |
| Вид на процедурата | Открита |
| Процедурата е „ускорена“: | [ ]  Да [x]  Не |
| Обект на поръчката: | [ ]  Строителство[x]  Доставки[ ]  Услуги[ ]  Услуги по Приложение № 2 |
| Предмет на поръчката: | Доставка на лекарствени продукти |
| Обособени позиции: | [x]  Да Брой: 2[ ]  Не |
| Професионална/и област/и, в която/които попада предметът на възлаганата поръчка (според възложителя): | 47. Медицина |
| Срок за изпълнение: | 12 месеца |
| Прогнозна стойност на поръчката в лв. без ДДС: | 7 225 801.84 лв. |
| Финансиране: | [x]  Изцяло от националния бюджет[ ]  Изцяло или частично със средства от ЕС[ ]  Друго:  |
| Критерий за възлагане на поръчката: | [x]  Най-ниска цена[ ]  Ниво на разходите[ ]  Оптимално съотношение качество/цена |
| *Коментари и други бележки:* |

**РАЗДЕЛ ІІ**

**Проверени документи**

|  |
| --- |
| Проверката обхваща следните документи:1. Проекта на решение за откриване на процедурата;
2. Проекта на обявление, с което се оповестява откриването на процедурата;
3. Проекта на техническа спецификация.
 |
| Всички документи, подлежащи на контрол, са получени в АОП | [x]  Да [ ]  Не  |
| Всички документи, подлежащи на контрол, са изпратени по предвидения ред  | [x]  Да [ ]  Не |
| Проверката на проектите на техническите спецификации е извършена от външен/ни експерт/и по чл. 232а ЗОП | [x]  Да [ ]  Не |
| *Коментари и други бележки:* |

**РАЗДЕЛ ІІІ**

**Резултати от проверката на АОП**

**ІІІ.1) Проект на решение за откриване на процедурата**

|  |
| --- |
| *Констатации и препоръки:*В проекта на решение не е посочен идентификационен номер на регистрационната форма от Системата за случаен избор. Препоръчваме при откриване на процедурата информацията да се допълни. |

**ІІІ.2) Проект на обявление за обществена поръчка**

|  |
| --- |
| **IIІ.2.1) Възлагащ орган** |
| *Констатации и препоръки:*В полета I.1) и I.3) е посочен един и същ електронен адрес. Препоръчваме при откриване на процедурата в полетата да се попълнят адреси, съответстващи на наименованията им - в I.1) да се посочи точен адрес на профила на купувача, а в поле І.3) - адрес, който директно препраща към самостоятелния раздел в профила на купувача с документите и информацията за конкретната поръчка (чл. 32, ал. 1 и 2 ЗОП). |

|  |
| --- |
| **III.2.3) Обхват на поръчката** |
| *Констатации и препоръки:*В полета II.11) за двете обособени позиции е маркирано, че са предвидени опции. Предоставена е информация за условията, при които ще се пристъпи към изпълнението им и за срока, в който ще действат. От нея не става ясно дали стойностите на опциите са включени в прогнозната стойност на поръчката/обособената позиция. Препоръчваме допълване (вж. чл. 21, ал. 1 ЗОП и чл. 5 ППЗОП). |

|  |
| --- |
| **ІІІ.2.5) Годност (правоспособност) за упражняване на професионална дейност**  |
| *Констатации и препоръки:*1. В поле III.1.1) се изисква участниците:
* да са регистрирани като търговци и да имат право да осъществяват търговия на едро с лекарствени продукти в съответствие с нормите на Закона за лекарствените продукти в хуманната медицина;
* да имат право да извършват търговия на едро с лекарствени продукти, съдържащи наркотични вещества, съгласно Наредба за реда за класифициране на растенията и веществата като наркотични, по реда на Закона за контрол върху наркотичните вещества и прекурсорите (когато е приложимо).

Посочено е, че за доказване съответствие с тези изисквания участниците представят информация в еЕЕДОП, което е относимо към момента на подаване на оферта. С оглед чл. 59, ал. 5 ЗОП, препоръчваме в обявлението да се посочат и документите, чрез които се доказва изпълнението на изискването в случаите по чл. 67, ал. 5 и чл. 112, ал. 1 ЗОП.Препоръчваме да се допълни как чуждестранните участници могат да отговорят на изискванията (чл. 60, ал. 1 ЗОП). Препоръката важи и за поле III.1.3)1. В разглежданото поле, както и в други полета на обявлението, е използвана номерация (напр. 6.1., 6.3., 4., 4.1., …), която не отразява реална поредност на изложенията в текста Препоръчваме прецизиране.
2. В поле III.2.2) е посочено, че възложителят ще отстрани от процедурата участници, за които са налице обстоятелствата по чл. 54, ал. 1 ЗОП и чл. 107 ЗОП. Препоръчваме да се допълнят и специфичните (национални) основания за отстраняване по чл. 69 от Закона за противодействие на корупцията и за отнемане на незаконно придобитото имущество и по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (вж. Приложение №4, част Б, т. 11, буква „в“ от ЗОП и отговор на въпрос № 12 („Предоставяне на информация в ЕЕДОП, относно националните основания за отстраняване“) в рубриката „Въпроси и отговори“, раздел „Методология“ на Портала за обществени поръчки на адрес: <https://www2.aop.bg/metodologiya/vyprosi-i-otgovori/>).
 |

|  |
| --- |
| **ІІІ.2.7) Технически и професионални възможности** |
| *Констатации и препоръки:*В поле III.1.3) се изисква участниците да разполагат със „собствени или наети транспортни средства, осигуряващи правилното съхранение при транспортиране и разпространение на лекарствените продукти“. Препоръчваме да се конкретизира минималното ниво, при изпълнението на което се приема, че участниците отговарят на изискването (напр. брой транспортни средства). Да се има предвид, че ако условието транспортните средства да са „собствени или наети“ не произтича от относим към дейността нормативен акт, следва да се допусне и възможността участник да ползва такива на трети лица (вж. чл. 65 ЗОП). В тази връзка препоръчваме от текста да отпаднат думите „собствени или наети“, ако е приложимо. |

|  |
| --- |
| **III.2.12) Административна информация** |
| *Констатации и препоръки:*В полета IV.2.2) и IV.2.7) липсват дати за получаване на офертите и за тяхното отваряне. Препоръчваме при откриване на процедурата информацията да се допълни, като се съобразят минималните срокове съгласно приложимата редакцията на чл. 74 ЗОП.Препоръчваме да се попълни и поле IV.2.6) – с минималния срок/крайна дата на валидност на офертата. |

**РАЗДЕЛ IV**

**Допълнителна информация**

|  |
| --- |
| 1. Становището касае съответствието на представените в АОП проекти на документи с изискванията на ЗОП. Преценката за съответствие с други нормативни актове е извън правомощията на Агенцията и следва да се направи от възложителя.2. На Портала за обществени поръчки, в Тематична област – „Образци и списъци“, са публикувани одобрени стандартизирани проекти на договори и стандартизирани клаузи на договори. Възложителят е длъжен да ги прилага, освен когато естеството на поръчката не позволява това (вж. чл. 231, ал. 4 и ал. 5 ЗОП). Неприлагането на стандартизираните изисквания и документите се мотивира писмено в досието на обществената поръчка. |

 **ИЗПЪЛНИТЕЛЕН ДИРЕКТОР: Подпис (не се чете)**

**Доц. д-р МИГЛЕНА ПАВЛОВА**

**Вярно с оригинала**